**LĒMUMS**

Liepājā

|  |  |
| --- | --- |
| 2023. gada 23. martā |  Nr.81/3(prot. Nr.3, 21.§) |

Par ielas nosaukuma piešķiršanu

(Saulrietu iela)

Pamatojoties uz Pašvaldību likuma 10. panta pirmās daļas 6. punktu, Administratīvo teritoriju un apdzīvoto vietu likuma 11. panta trešo daļu un 12. panta pirmo daļu, Ministru kabineta 2021. gada 29. jūnija noteikumu Nr.455 “Adresācijas noteikumi” 11. punktu, 2.7. un 33.1. apakšpunktu, Ministru kabineta 2012. gada 10. janvāra noteikumu Nr.50 “Vietvārdu informācijas noteikumi” 24. punktu, Valsts valodas centra 2023. gada 8. marta atzinumu Nr.1-16.1/145, Liepājas valstspilsētas pašvaldības 2023. gada 16. februāra vēstuli Nr.309/2.1.4 “Informācija par ielas nosaukuma sabiedrības balsojuma rezultātiem”, kurā apkopoti iedzīvotāju viedokļi par jaunbūvējamā ielas posma (starp Klaipēdas ielu un zemes vienību Pērkones iela 29/31, Liepāja) nosaukumu, un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Piešķirt jaunbūvējamam ielas posmam nosaukumu – “Saulrietu iela”, Liepāja saskaņā ar grafisko pielikumu.

2. Liepājas pilsētas pašvaldības iestādei “Liepājas pilsētas būvvalde” divu mēnešu laikā no lēmuma spēkā stāšanās dienas veikt nepieciešamās darbības Saulrietu ielai piegulošo nekustamo īpašumu adrešu (nosaukumu) maiņai.

3. Liepājas pilsētas pašvaldības iestādei “Nekustamā īpašuma pārvalde” veikt nepieciešamās darbības Saulrietu ielas nosaukuma aktualizācijai, tai skaitā valsts un Liepājas valstspilsētas pašvaldības informācijas sistēmās.

4. Liepājas pilsētas pašvaldības iestādei “Komunālā pārvalde” veikt nepieciešamās darbības Liepājas valstspilsētas pašvaldības ielu pārvaldīšanai.

5. Liepājas pilsētas pašvaldības iestādes “Liepājas pilsētas pašvaldības administrācija” Sabiedrisko attiecību un mārketinga daļai nodrošināt lēmuma publicēšanu vietējā laikrakstā un Liepājas valstspilsētas pašvaldības tīmekļa vietnē www.liepaja.lv.

6. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Valsts zemes dienestam, Sabiedrisko attiecību un mārketinga daļai, Liepājas pilsētas būvvaldei, Nekustamā īpašuma pārvaldei, Komunālajai pārvaldei, izpilddirektora vietniekam (būvniecības jautājumos) |